google/wiki40b huggingface dataset:
The Explorers Club

Historie

I 1904 dannet en gruppe menn, alle aktive oppdagere etter en forespørsel fra Henry Collins Walsh om å danne en organisasjon med formål  å forene oppdagelsesreisende til godt vennskap, og for å fremme arbeidet med utforsking og oppdagelser. Blant disse var Adolphus Greely, Donaldson Smith, Henry Collins Walsh, Carl Lumholtz, Marshall Saville, Fredrik Dellenbaugh, og David Brainard. Etter flere uformelle møter ble The Explorers Club stiftet 25. oktober 1905. Kvinner fikk først adgang i 1981 ingen klasse, bla. a Sylvia Earle og Kathryn Sullivan. Kjente æresmedllemmer har omfattet  Theodore Roosevelt, John Glenn, Jim Fowler, Walter Cronkite, Prins Philip, Hertugen av Edinburgh og Albert i, Prinsen av Monaco.
Aleksandr Tasjajev

Landslaget

Han ble tatt ut i Russlands bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Homonoeini

Utseende

Middelsstore, stort sett lyst brunlige trebukker. Antennene er omtrent så lange som kroppen.

Utbredelse

Gruppen er utbredt fra India og Sri Lanka i vest til Salomonøyene, Karolinene og Fiji i øst, inkludert noen få arter i Australia.
Tia Carrere

Karriere

Allerede som barn ønsket Carrere å bli sanger. Til tross for at hun ble eliminert i sin første runde av Star Search i 1985, ble hun lagt merke til av foreldrene til en lokal produsent mens hun handlet i en butikk i Waikiki. Hun fikk da rollen som «Lani» i Aloha Summer.
For å følge opp den første suksessen Carrere opplevde, flyttet hun til Los Angeles og etter å ha jobbet som modell i flere måneder, fikk hun en rolle i såpeserien General Hospital. Denne rollen hadde hun fra 1985 til 1987. I denne tiden hadde hun en gjesteopptreden på The A-Team, som var ment å lede til en fast rolle der. Dessverre lot dette seg ikke kombinere med hennes engasjement i General Hospital. Hennes rolle ble skrevet ut etter kun én episode, og ble aldri nevnt igjen. 
Carrere har også hatt en gjesteopptreden i TV-serien MacGyver, i episoden «The Wish Child», som karate-instruktør.
I 1991 spilte Carrere i actionfilmen Harley Davidson and the Marlboro Man.
Carrere ble kjent da hun spilte rollen som rockesangeren og Waynes kjæreste Cassandra i Waynes World i 1992. Hun spilte rollen igjen i oppfølgeren Wayne's World 2 året etter. Som sanger, fremførte Carrere alle sine egne sanger i de to filmene, og disse er å høre på lydsporet til Wayne's World. Hun avslo også en rolle i TV-serien Baywatch for å prøvespille for Wayne's World.

Privat

Den 22. november 1992 giftet Carrere seg med den italiensk-libanesiske produsenten Elie Samaha, og har spilt i flere av hans filmer. Ingen av disse har hatt større suksess. De ble skilt i 2000. Hun var gift med fotojournalisten Simon Wakelin. De giftet seg 31. desember 2002, og skilte seg i 2010.
Taplejung lufthavn

Taplejung lufthavn (IATA: TPJ, ICAO: VNTJ) er en flyplass for Taplejung i Taplejung-distriktet, Mechi i Nepal. Den er også kjent som Suketar Airport.
Adolf Friedrich zu Mecklenburg

Bakgrunn

Adolf Friedrich var tredje barn av Friedrich Franz II av Mecklenburg, regjerende storhertug i Mecklenburg-Schwerin fra 1842 til 1883, og hans hustru Marie Caroline av Schwarzburg-Rudolstadt.
Han studerte antropologi ved Universitetet i Dresden.

Karriere

I 1907/08 ledet Adolf Friedrich en vitenskapelig forskningsreise i Sentral-Afrika, og reiste gjennom kontinentet fra øst til vest. I 1910/11 ledet han en ny ekspedisjon til Tsjadsjøen og fra den nordlige delen av Kongoelven frem til Nilen. Urskogområdet øst for Kongoelven og området ved Tsjadsjøen var fremdeles forholdsvis ukjent land på dette tidspunktet. Deler av ekspedisjonen foretok utforskninger frem til Bahr-el-Gasal ved den øvre delen av Nilen, andre i Syd-Kamerun og øyene i Guineagolfen. Arbeidet resulterte i det monumentale verket Vom Kongo zum Niger und Nil.
Fra 1912 til 1914 var hertugen guvernør i den tyske kolonien Togoland. Etter første verdenskrig ble han visepresident for Deutsche Kolonialgesellschaft für Südwest-Afrika, hvor hans bror Johann Albrecht var president fra 1895-1920. I forbindelse med Togos uavhengighet i 1960 ble han invitert av regjeringen til å delta i festlighetene.
Fra 1926 til 1956 var han medlem av Den internasjonale olympiske komité (IOK), og fra 1949 til 1951 president for den tyske olympiske komité.
Adolf Friedrich var gift to ganger. I 1917 ble han gift med Viktoria Feodora von Reuß-Schleiz, som døde i barselseng da datteren Woislawa-Feodora von Mecklenburg-Schwerin ble født i 1918. I 1924 ble han gift på nytt med Elisabeth von Stolberg-Roßla, som kun overlevet ham med få uker og også døde i 1969.
Rumpler C.VII

Design og utvikling

Den vesentligste forskjellen mellom C.IV og C.VII var valget av Maybach Mb IVa-motoren for å erstatte Mercedes D.IV. Selv om Maybach-motoren var rundt 8 % større, kunne den mindre kraftige Mercedes fortsette å utføre sine oppdrag, mens i større høyder, hvor kraften fra Mercedes-motoren ble redusert med den økte høyden. Andre endringer omfattet en vinge med litt større vingeflate og en propell med større diameter.Bsetningen var utstyrt med sustoffmadke og elektrisk oppvarmede drakter .
Rumpler produserte C.VII i to versjoner: en standard og et radio-utstyrt rekognoseringsfly, og en versjon for fotooppdrag: Rubild (eller Rubilt) (Bild betyr bilde på tysk).

Operativ historie

De to versjonene av Rumpler C.VII var i drift samtidig. "Standard" C.VII ble brukt for "bevæpnede" oppdrag og rekognosering over lange avstander. Bevæpningen var et fast, synkronisert LMG 08/15 Spandau maskingevær som kunne skyte fremover gjennom propellen, og et manuelt betjent 7,92 mm Parabellum MG14 maskingevær på observatørens/ skytterens bakre posisjon (observatøren hadde også radio). "Rubild" var en «nedstrippet» versjon uten maskingevær for å utføre fotografering.
Rubild var i stand til å operere så høyt som 7 300 meter og kunne fly 160 km/t i 6 100 m høyde  Den høytflyvende versjonen viste seg praktisk og nesten usårbar for avskjæring over 5 500 m
Max Minghella

Karriere

Minghella droppet ut av universitetet for å satse på en skuespillerkarriere, en drøm han fikk sent i tenårene etter å ha sett et teaterstykke i London. I 2005 fikk han sin første rolle i dramafilmen Bee Season med Richard Gere og Juliette Binoche. Samme år var han også med i den politiske thrilleren Syriana (2005) med George Clooney og Matt Damon. Han fikk sin første hovedrolle i 2006, med dramakomedien Art School Confidential, hvor han spilte mot Sophia Myles, John Malkovich og Jim Broadbent.
I 2008 medvirket han i den romantiske komedien How to Lose Friends and Alienate People  med Simon Pegg, Kirsten Dunst, Megan Fox og Jeff Bridges. Deretter fikk han en birolle i storfilmen The Social Network (2010), filmen om oppfinnelsen av Facebook, som vant tre Oscar-statuetter. Minghella spilte her Divya Narendra. Året etter spilte han i en ny politisk thriller, George Clooneys Maktens menn, hvor Ryan Gosling og Clooney spilte hovedrollene. Så spilte han en av hovedrollene i science fiction-filmen The Darkest Hour (2011) med Emile Hirsch og Olivia Thirlby, som fikk dårlig kritikk.
Siden 2017 har han spilt sjåføren Nick i den dystopiske dramaserien The Handmaid's Tale.
Fødelinje

Koaksialkabel

Koaksialkabel er en vanlig og mye brukt fødelinje. (se egen artikkel). Den består av kjerne, dielektrisk isolering, skjerm og ytterisolering. Koaksialkabelen er en usymmetrisk fødelinje siden det går mye vekselstrøm i kjernen, men svært lite i skjermen. 
Koaksialkabelen for TV-apparater er vanligvis 75 ohm, mens koaksialkabelen som brukes for kommunikasjonsradioer er på 50 ohm.

Flatkabel

Flatkabelen, toleder eller stigefeeder er en fødekabel med to elektriske ledere med fast avstand imellom. 
Ett eksempel på flatkabel er 300 ohms flat, vanlig TV-kabel. Isoleringen av flatkabelen har regelmessige avstandsstykker mellom lederne slik at avstanden er konstant langs kabelen. 
En type flatkabel er en stigefeeder som er vanlig brukt av radioamatører. Den består av to ledninger som det er montert avstandsstykker mellom, så den ser ut som en taustige. Den kan ha impedans på 400 eller 600 ohm.
Forholdet mellom diameteren på lederen og avstanden mellom lederne bestemmer impedansen. Flatkabelen er en symmetrisk radiolinje hvor vekselstrømmen/vekselspenningen i de to lederne er like store og motsatt rettet. 
Flatkabelen ser ut som en åpen kabel, men siden signalene er motsatt rettet i de to lederne stråler den ikke ut radiosignal, og den mottar heller ikke radiostøy utenfra.

Mikrobølgeguide

er en hul, metallisk profil som kan se ut som et rør eller som en firkantet profil. Radiosignalene sendes mellom antenner i begge ender av røret, og beveger seg omtrent som lydbølger som overføres gjennom et rør. Mikrobølgeguiden egner seg til radiobølger med svært kort bølgelengde, for eksempel mellom radarsender/mottaker og radarantennen. 
Formen og metallflatene hindrer radiosignal i å stråle ut fra mikrobølgeguiden, og den hindrer forstyrrelser utenfra å blande seg med det overførte signalet. Mikrobølgeguiden regnes som en ubalansert fødelinje.
En glassfiber for optisk overføring av lyssignaler kan sammenlignes med mikrobølgeguiden ved at begge overfører elektromagnetiske signaler som reflekteres fra ytterveggen av fødelinjen.

Impedans

Alle typer fødekabel har en karakteristisk impedans. Det vil si at forholdet mellom vekselstrømmen og vekselspenningen må være på et bestemt nivå og forholdet må være likt i antennen, fødeledningen og senderen/mottakeren. Dette forholdet angis i ohm. Dersom det er forskjellig impedans i denne kjeden vil det skape unødig tap i systemet ved at det dannes stående bølger. 
Ved sending kan mye av energien som skal stråles ut fra antennen bli reflektert tilbake i senderens utgangstrinn og skape mye varme og mulighet for å ødelegge utgangstrinnet. Slik feiltilpassing kan rettes ved å montere en antennetuner som har lett justerbare kondensatorer og spoler som kan korrigere relativt store mistillpassinger, slik at radioen "opplever" at antennesystemet har riktig impedans. 
En antennetuner kan monteres mellom radioen og fødelinjen, eller mellom fødelinjen og antennen.
Det er også mulig å montere en balun eller unun på samme måte som for antennetuner, men de er ikke justerbare på samme måte som antennetuneren.
Afrodisiakum

Afrodisiakum er en ingrediens, et preparat eller krydder som skal øke kjønnsdriften eller lysten sex. Navnet stammer fra den greske gudinnen Afrodite som blant annet representerte den fysisk siden av kjærligheten. For å regnes som afrodisiakum, må stoffet ha rimelig jevn virkning for begge kjønn.
Historisk har mange krydder blitt tillagt slike egenskaper. Det samme gjelder grønnsaker, frukter og annet som likner på kjønnsorganer, som gulrot, asparges, agurk og annet fallosformet, for eksempel nesehornhorn, samt planter, røtter og annet som likner vulva, eller «sanselige» frukter som kirsebær. Etter hvert som skuffelsen har bredt seg, er de fleste frafalt, men asparges antas fortsatt å ha litt effekt. Ifølge folketroen finnes en del angivelig effektive planter. Også kombinasjoner som østers og champagne påstås å fremme lyst. Eventuelle virkninger skyldes som regel en placeboeffekt, det vil si selvsuggesjon og innbilning.
Der er gitt ut flere kokebøker om mat som afrodisiakum.
Ordet er fra en latinisert for av det greske afrodisiakos, «å vekke seksuelt begjær», igjen fra Afrodisios, «hellig for Afrodite». Navnet på den greske gudinnen for kjærlighet og skjønnhet, Afrodite, betydde «seksuell glede».
Notarthrinus binghami

Utseende

En liten blåvinge uten stjerter på bakvingene. Undersiden er grå med litt mørkere grå flekker, dessuten en rund, svart flekk ved forkanten av bakvingen.

Utbredelse

Arten er utbredt i Assam og Burma.
Scapeuseboides

Utbredelse

Arten er bare kjent fra India.
Astrid E. Kruse Andersen

Barndom

Kruse Andersen vokste opp i Oslo og kom til Svalbard med familien i 1935. Faren var prest og skolemester i Longyearbyen. Bl.a. startet og ledet hun der verdens nordligste speidertropp, en livslang interesse som førte til at hun møtte Prinsesse Elizabeth under krigen. Skolegangen ble avbrutt av 2. verdenskrig da familien ble evakuert under dramatiske omstendigheter til Skottland i 1941. Hun fortsatte skolegangen ved St. Dennis pikeskole, Edinburgh, som på dette tidspunktet var evakuert til Drumlanrig Castle i Dumfries, Skottland og etter hvert høyere utdanning i England.

Utdanning

Kruse Andersen er utdannet innen fysisk fostring av barn og unge ved Liverpool Physical Training College, og tok eksamen som fysioterapeut ved Royal Southern Hospital i England. Begge steder ble det gitt undervisning i fødselsforberedelser og barselgymnastikk. Utdanningen ble avsluttet med øverste avdeling ved Gymnastikkskolen (idag Idrettshøgskolen) i Oslo og etterutdanning ved Oslo Ortopediske Institutt (idag Statens Fysioterapihøgskole).

Karriere

Professor Jørgen Løvset (1896-1981) ved Kvinneklinikken i Bergen oppfordret Kruse Andersen til å søket stillingen som fysioterapeaut her og hun ledet barselgymnanastikken ved Kvinneklinikken. Hun undervite om fødselsforberedelser og barselgymnastikk for jordmordelevene i Bergen og ledet treningsgrupper med dem. Hun ble overflyttet og underviste i fødselsforberedelser og barselgymnastikk ved Oslo Ortopediske Institutt (idag Statens Fysioterapihøgskole) der hun også startet opp de første "svangerskapskursene" i Norge i 1951. Hun har siden dette vært en drivende kraft i dette arbeidet i Norge med utstrakt kursing og foredragsvirksomhet for helsepersonell. Også når hun var med ektemannen Bjørn G. Andersen under hans stipendiatperiode ved Yale University, og hun jobbet som fysioterapeut ved Grace New Haven University Hospital, var svangerskapskurs på agendaen. Kruse Andersen foreleste i perioder ved Statens Jordmorskole og Statens Fysioterapiskole i Bergen etter at familien flyttet dit. Hun har i en årrekke drevet fødselsforberedene kurs og barseltrening både i Bergen, Oslo og Asker, og var en av pionerene innenfor dette arbeidet i Norge.
Mälarhöjden tunnelbanestasjon

Mälarhöjden er en stasjon i Stockholms tunnelbane. Den ligger i bydelen Mälarhöjden i Söderort i Stockholm kommune og trafikkeres av T-bane 2 (rød linje). Den ligger mellom stasjonene Axelsberg og Bredäng.
Mälarhöjden stasjon ble innviet 16. mai 1965. Plattformen ligger i en fjelltunnel 10–34 meter under bakken.
Amerikansk alligator

Diett

Alligatorer spiser nesten alt de kommer over, men favorittmaten er fisk, skilpadder, fugler, små pattedyr og amfibier.

Habitat

Idag er alligatorer funnet i et område som strekker seg fra Merchants Millpond State Park i  Nord-Carolina til Texas og i deler av Oklahoma. De største forekomstene av alligatorer finnes i Florida og Louisiana.  Det finnes mange oppdrettsanlegg for alligatorer i USA og både kjøttet, skinnet og hodene omsettes i kommersiell handel.
Den amerikanske alligatoren lever hovedsakelig i sumper og myrer.
Serotonin

Serotonin, 5-hydroxytryptamin, er en signalsubstans/transmittersubstans i noen av nervesystemets synapser. Serotonin syntetiseres i kroppen fra den essensielle aminosyren tryptofan gjennom enzymatiske reaksjoner. 
Man antar at serotonin er viktig for regulering av kroppstemperatur, humør, søvn, oppkast, seksualitet og appetitt. Lave mengder av serotonin kan være årsaken til blant annet klinisk depresjon, migrene, tinnitus, fibromyalgi, bipolar lidelse, tvangslidelser og angstlidelser. Avvik i serotoninsystemet kan også ha en sammenheng med krybbedød hos spedbarn.
Serotonin utnyttes i flere ulike distinkte system i menneskekroppen, blant annet er serotonin både vanlig og viktig for hjernen, tarmsystemet og man har også hentydninger av den i blodsirkulasjonen hvor den blant annet har evnen til å aggregere (starte sammenklumping av) trombocytter ved leging av sår. I sentralnervesystemet forekommer serotonin først og fremst i en rad basale strukturer i hjernebroen (pons) som er lokalisert til den forlengede margen (medulla oblongata). I mange synapser i nervesystemet fungerer serotonin som transmittersubstans. Serotonin tilhører gruppen monoaminer, sammen med dopamin, noradrenalin og adrenalin. Monoaminer er en gruppe signalsubstanser som dannes ved lignende metabolske syntesereaksjoner, gjennom en særskilt dekarboxyleringsreaksjon.
Serotonin finnes i flere medisinske preparater mot depresjon.
Serotonin har fått stor oppmerksomhet takket være teorien om monoamin som påstår at mange typer psykiske lidelser har sin bakgrunn i en forstyrrelse i balansen av signalsubstanser. Nå eksisterer det mange typer legemidler, for eksempel selektiv serotoninreopptakshemmere (SSRI), som på kunstig vis hever nivåene av serotonin i hjernen. I mange tilfeller bedrer eller kurerer dette depresjonen, men at depresjon kun er forårsaket av en ubalanse i serotoninsystemet er en kraftig forenkling, se artikkelen om depresjoner for teorier om dets patogenese.
Franklinsundet

Franklinsundet er et sund på nordvestsiden av Nordaustlandet på Svalbard, langt vest i Gustav V Land. Wahlenbergfjorden munner ut i Hinlopenstretet som ligger mellom Nordaustlandet og Spitsbergen. Dessuten er den innløpet til Lady Franklinfjorden mot Lågøya.
Sundet er 20 kilometer langt øst-vest. På sørsida av sundet går Storsteinhalvøya sørøstover som vestkyset av Lady Franklinfjorden. Både Lågøya i nord og Storsteinhalvøya i sør er lave og flate uten norn høydedrag langs sundet.
Området inngår i Nordaust-Svalbard naturreservat.
Maskeblomstfamilien (roman)

Handling

Maskeblomstfamilien handler om Adrian, en som sliter med å være annerledes. Han sliter på det sosiale plan og blir tidlig satt på prøvelser ettersom hans far begår selvmord mens Adrian bare er 12 år gammel. Han får etter hvert ansvaret for moren som innesluttet lukker seg inne og forsvinner med sine egne problemer, så Adrians tante blir en ny støttespiller i familien etter at hun får ansvaret for Adrian. Det viser seg at oppgaven ikke blir så lett for tanten; Adrian er ikke som alle andre og har behov for å tøye grenser og teste tillitsbånd. Han går gjennom mange prøvelser i livet som former han på sin egen, ikke nødvendigvis beste måte. Vedkommende har også vanskeligheter med diagnosen sin.
Tanten viser seg å egentlig være bestemoren. Adrian ender med å drepe nabojenta Emilie, som er det nærmeste venn Adrian kommer. Romanen ender med at Adrian melder seg selv inn til politiet.
Boikott av Israel i Norge

Virkninger av boikottaksjonene

Nettverket Boikott Israel ble opprettet i februar 2001. LO-leder Gerd-Liv Valla brukte i 2002 1. mai-talen på Youngstorget i Oslo til å komme med en appell mot israelsk maktbruk. I appellen oppfordret hun til boikott av israelske varer.
Ifølge SSB ble det i årene 2002, 2003 og 2004 importert varer fra Israel til 94,5, 105,4 og 127,1 millioner kroner. Importen av israelske varer har med andre ord økt. På den annen side har eksporten til Israel gått ned. At eksporten av varer til Israel skulle bli rammet av en forbrukerboikott er imidlertid tvilsomt.
Etter Kristin Halvorsens boikottutspill og påfølgende dementi, uttalte LOs talskvinne Ellen Stensrud til NRK Dagsrevyen 6. januar 2006: Vi må følge utviklingen i verden. Per i dag er ikke boikott det beste tiltaket.
Norske forbrukere har i liten grad fulgt SVs oppfordring om å boikotte Israel. Norges import av israelske varer er mer enn doblet fra 2005 til 2006. I juli 2005 kjøpte norske forbrukere israelske varer for 22 millioner kroner. Samme måned i 2006 var tallet 46 millioner kroner, viser tall fra Statistisk sentralbyrå. I hvilken grad dette reflekterer oppslutningen om boikotten eller har andre årsaker foreligger det ikke statistikk på. Sammenlignet med andre europeiske land er Norges import fra Israel fortsatt svært liten.

Andre boikottaksjoner

Det finnes aktive boikottaksjoner i flere land, blant annet i Sverige, Danmark, Storbritannia, USA, Australia og Sør-Afrika. I tillegg finnes det også en aksjon internt i Israel blant israelere som er uenig i sitt eget lands virkemidler mot palestinerne.
Boikott som virkemiddel har fått lite gjennomslag på nasjonalt plan rundt om i verden. Libya, Irak, Iran, Libanon og Syria boikotter Israel offisielt.
Vidarshov

Vidarshov er en gård i Hamar kommune. I før-kristen tid var gården, som navnet antyder, et hov. På stedet er det funnet et sammenhengende felt med omtrent 25 gravhauger av ulik størrelse og fasong. Nordvest for gårdstunet ligger en av de største gravhaugene på Hedmarken, Teahaugen, med en diameter på ca. 30 meter og en høyde på 5 meter. Det er blitt gravd ut tuften av et langhus fra perioden 200-400 e.Kr. på gården, men sporene av dette er ikke synlig i dag. Det lå i åkeren på høydedraget mellom Teahaugen og det store gravfeltet.
Kinner Airstar

Kinner Airster var et amerikansk to-seters, en-motors biplane konstruert av Bert Kinner og bygget ved hans Kinner Airplane & Motor Corporation.

Utvikling

Airster kom i 1920, konstruert av Bert Kinner. Den var et en- eller to-seters åpen-cockpit en-motors dobbeltdekker, den første en-seters Airster hadde en 60 hk Lawrance L-4 stjernemotor. Da prototypen havarerte under en testflight ble den bygget opp igjen som en to-seters med bredere cockpit. En Airster ved navn The Canary ble kjøpt av Amelia Earhart mens hun fortsatt lærte å fly. Senere produksjonsmodeller hadde skrog i finer og hadde ulike 60 hk motorer.
I 1927 bygde selskapet en tre-seters variant med en 100 hk Kinner K-2 motor, den siste Airster som Kinner bygget i 1927, da konstruksjonsrettighetene ble solgt til Crown Carriage Works i 1929 som bygde en version kallt Crown B-3
Stereokjemi

Stereokjemi, en gren av kjemi, studiet av relative romlige arrangement av atomer innen molekyler. En hovedgren av stereokjemi er studiet av kirale molekyler.
Beskyttelsesring

I informasjonsteknologi er hierarkiske beskyttelsesdomener, ofte kalt beskyttelsesringer, mekanismer som beskytter data og funksjonalitet fra feil, og dermed sikre feiltoleranse, og skadelig adferd, og dermed sikre datasikkerhet. Denne tilnærmelsen står i diametrisk motsetningsforhold til kapabilitetsbasert sikkerhet.
Operativsystemet gir forskjellige nivåer av aksess til ressurser. En beskyttelsesring er en eller flere hierarkiske nivåer av privilegier innenfor arkitekturen til et datasystem. Dette er generelt en maskinvarestøttet fasilitet i enkelte mikroprosessorer, og gir ulike mikroprosessormodi på maskinvare- eller mikrokodens abstraksjonsnivå. Ringer er ordnet i et hierarki fra mest priviligiert (mest betrodd, vanligvis kalt ring 0) til den minst privilegerte (minst betrodd, vanligvis med et høyere ringnummer). På de fleste operativsystemet, er Ring 0 nivået med mest priviliegier hvor man kommuniserer direkte med maskinvaren slik som mikroprosessoren og minne.
Spesielle porter mellom ringene sørger for at en ytre ring har tilgang til en indre rings ressurser på en forutdefinert måte. Dette kan gi sikkerhet ved å hindre programmer fra en ring eller privilegienivå fra å misbruke ressursene ment for programmer i et annet nivå. For eksempel, spyware i ring 3 skulle bli forhindret fra å slå på webkameraet uten å informere brukeren, siden maskinvaretilgang er en Ring 1 funksjon som er reservert for drivere. Programmer som nettlesere som krever nettverkstilgang kjører i en høyere ring, en ressurs som er forbudt for en lavere ring etc.
Hôtel Montana

Hôtel Montana er et firestjerners hotell i Port-au-Prince i Haiti. Det ble bygd i 1946.
Hotellet raste helt sammen under jordskjelvet i Haiti i januar 2010.
Wodeyardynastiet

Wadiyardynastiet, også kalt Wodeyardynastiet, var et kongelig dynasti som regjerte kongedømmet Mysore i det sørlige India fra 1399 til 1799 og deretter fyrstestaten Mysore fra 1799 til 1947 under Britisk India. Ordet uttales med en vokal i begynnelsen. Odeyar på kannada betyr konge eller eier.